[](http://images.google.co.th/imgres?imgurl=http://w4.thaiwebwizard.com/member/jatukam/images/%E0%B8%A0%E0%B8%B2%E0%B8%9E%E0%B8%9B%E0%B8%A3%E0%B8%B0%E0%B8%81%E0%B8%AD%E0%B8%9A/%E0%B8%9E%E0%B8%8D%E0%B8%B2%E0%B8%84%E0%B8%A3%E0%B8%B8%E0%B8%91.gif&imgrefurl=http://www.jatukamthailand.com/wizContent.asp?wizConID=246&txtmMenu_ID=7&h=404&w=369&sz=16&hl=th&start=75&tbnid=BPHTLo_FS9USzM:&tbnh=124&tbnw=113&prev=/images?q=%E0%B8%84%E0%B8%A3%E0%B8%B8%E0%B8%91&start=60&gbv=2&ndsp=20&hl=th&sa=N)

**ประกาศองค์การบริหารส่วนตำบลบ้านชี**

**เรื่อง** มาตรการส่งเสริมความโปร่งใสในการจัดซื้อจัดจ้าง

เพื่อให้การบริหารการจัดซื้อจัดจ้างขององค์การบริหารส่วนตำบลบ้านชี เป็นไปตามหลักธรรมาภิบาล มีความโปร่งใส องค์การบริหารส่วนตำบลบ้านชี จึงได้กำหนดมาตรการส่งเสริมความโปร่งใสในการจัดซื้อจัดจ้าง ดังนี้ ๑. ให้เจ้าหน้าที่ขององค์การบริหารส่วนตำบลบ้านชี ซึ่งปฏิบัติหน้าที่เกี่ยวกับการจัดซื้อจัดจ้างดำเนินการเผยแพร่การจัดซื้อจัดจ้างให้เป็นไปตามพระราชบัญญัติจัดซื้อจัดจ้างและการบริหารพัสดุภาครัฐ พ.ศ.๒๕๖๐ และระเบียบกระทรวงการคลังว่าด้วยการจัดซื้อจัดจ้างและบริหารพัสดุภาครัฐ พ.ศ.๒๕๖๐

๒. ให้เจ้าหน้าที่ขององค์การบริหารส่วนตำบลบ้านชี ซึ่งปฏิบัติหน้าที่เกี่ยวกับการจัดซื้อจัดจ้างดำเนินการบันทึกรายละเอียดวิธีการและขั้นตอนการจัดซื้อจัดจ้างภาครัฐในระบบเครือข่ายสารสนเทศของกรมบัญชีกลางผ่านทางระบบจัดซื้อจัดจ้างภาครัฐด้วยอิเล็กทรอนิกส์ (Electronic Government Procurement e-GP) ตามวิธีการที่กรมบัญชีกลางกำหนดแต่ละขั้นตอน ดังนี้

๑. จัดทำแผนการจัดซื้อจัดจ้าง

๒. ทำรายงานขอซื้อหรือขอจ้าง

๓. ดำเนินการจัดหา

๔. ขออนุมัติสั่งซื้อหรือจ้าง

๕. การทำสัญญา

๖. การบริหารสัญญา

๓. ห้ามมิให้เจ้าหน้าที่องค์การบริหารส่วนตำบลบ้านชี ซึ่งปฏิบัติหน้าที่เกี่ยวกับการจัดซื้อจัดจ้างเข้าไปมีส่วนได้ส่วนเสียกับคู่สัญญาขององค์การบริหารส่วนตำบลบ้านชี

๔. ห้ามมิให้เจ้าหน้าที่องค์การบริหารส่วนตำบลบ้านชี ซึ่งปฏิบัติหน้าที่เกี่ยวกับการจัดซื้อจัดจ้างยอมให้ผู้อื่นอาศัยอำนาจหน้าที่ของตนหาประโยชน์จากการจัดซื้อจัดจ้างกับองค์การบริหารส่วนตำบลบ้านชี

๕. ให้หัวหน้าหน่วยงานกำกับดูแลการปฏิบัติหน้าที่ของเจ้าหน้าที่ผู้ใต้บังคับบัญชาซึ่งปฏิบัติหน้าที่เกี่ยวกับการจัดซื้อจัดจ้างให้เป็นไปด้วยความเรียบร้อย

จึงประกาศให้ทราบทั่วกัน

 ประกาศ ณ วันที่ ๗ เดือน มกราคม พ.ศ.๒๕๖๒

(นายมณฑล มีลาภ)

นายกองค์การบริหารส่วนตำบลบ้านชี